[pic] | KOMISIJA EVROPSKIH SKUPNOSTI |

Bruselj, 17.5.2005

KOM(2005) 212 končno

2005/0259 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah Evropskega parlamenta v skupnem stališču Sveta glede predloga

DIREKTIVE EVROPSKEGA PARLAMENTA IN SVETA o spremembi Direktive 1999/32/ES glede vsebnosti žvepla v gorivu za plovila

O SPREMEMBAH PREDLOGA KOMISIJE v skladu s členom 250(2) Pogodbe ES

2005/0259 (COD)

MNENJE KOMISIJEv skladu s točko (c) tretjega pododstavka člena 251(2) Pogodbe ES o spremembah Evropskega parlamenta v skupnem stališču Sveta glede predloga

DIREKTIVE EVROPSKEGA PARLAMENTA IN SVETA o spremembi Direktive 1999/32/ES glede vsebnosti žvepla v gorivu za plovila

1. Ozadje

Postopek

- 20. novembra 2002 je Komisija predložila predlog Direktive Evropskega parlamenta in Sveta[1] o spremembi Direktive 99/32/ES glede vsebnosti žvepla v gorivu za plovila v sprejetje s postopkom soodločanja, kot določa člen 251 Pogodbe ES.

- Evropski ekonomsko-socialni odbor je dal svoje mnenje dne 14. maja 2003.

- Evropski parlament je sprejel svoje stališče v prvem branju dne 4. junija 2003.

- Svet je sprejel svoje skupno stališče dne 9. decembra 2004.

- Evropski parlament je sprejel svoje stališče v drugem branju dne 13. aprila 2005.

This is an empty Line.

Cilj predloga Komisije

Predlog je namenjen zmanjšanju vsebnosti žvepla v gorivu za plovila in s tem zmanjšanju vpliva ladijskih emisij žveplovega dioksida (SOx) in delcev na zakisljevanje in zdravje ljudi. Skupno stališče je vključevalo naslednje omejitve za žveplo:

- 1,5 % omejitev žvepla za gorivo, ki ga uporabljajo ladje v Baltskem morju (2006) ter Severnem morju in Rokavskem prelivu (2007) v skladu z območji nadzora emisije SOx, ki so bila dogovorjena pri Mednarodni pomorski organizaciji;

- 1,5 % omejitev žvepla za gorivo, ki ga uporabljajo potniška plovila pri linijskih prevozih v katero koli pristanišče EU ali iz njega (2006);

- 0,1 % omejitev žvepla za gorivo, ki ga uporabljajo celinska plovila in ladje med privezom v pristaniščih EU (2010).

2. PRIPOMBE KOMISIJE

2.1. Splošno

Na plenarni seji 13. aprila 2005 je Evropski parlament sprejel 13 sprememb od 32 vloženih sprememb.

Vseh 13 sprememb, ki jih je sprejel Parlament, je bilo del kompromisnega svežnja, dogovorjenega s Svetom. Te ne spreminjajo omejitev žvepla pri gorivu, ki so bile dogovorjene v skupnem stališču. Komisija lahko sprejme vse spremembe v celoti.

2.2. Podrobne pripombe

2.2.1. Sprejete spremembe

Komisija sprejme naslednje spremembe v zvezi z uvodnimi izjavami: spremembe 1 in 2 (manjše spremembe ubeseditve okoljske in zdravstvene utemeljitve direktive); 3 (črtanje nepotrebnega besedila v zvezi z nacionalnimi zgornjimi mejami emisij); 23 (poziv k večjemu prizadevanju pri iskanju mednarodnih rešitev); 24 (navedba, da je direktiva prvi korak procesa, ki poteka); in 25 (okrepitev obstoječega besedila o razpoložljivosti goriva z nizko vsebnostjo žvepla).

Glede vsebinskih določb Komisija sprejme naslednje spremembe:

- spremembo 26 , ki pojasnjuje začetek veljavnosti območja nadzora emisije SOx v Severnem morju;

- spremembi 27 in 28 , ki upoštevata zahteve Mednarodne pomorske organizacije (IMO) za lažje zagotavljanje razpoložljivosti skladnega goriva;

- spremembo 29 , ki izvzema ladje, ki uporabljajo električno energijo z obrežja, iz 0,1 % omejitve žvepla med privezom;

- spremembo 30 , ki zahteva nepretrgano zmanjševanje in spremljanje emisij za ladje, ki uporabljajo čiščenje odpadnih plinov kot nadomestni način izpolnjevanja zahtev;

- spremembo 31 , ki od Komisije zahteva ponovni pregled področja leta 2008, da bi se upoštevali predlogi za določitev novih območij nadzora emisij SOx IMO v morjih EU in zmanjšala omejitev žvepla na teh območjih na morebitnih 0,5 % ob upoštevanju tehnološkega razvoja in analize stroškovne učinkovitosti; ter

- spremembo 32 , ki navaja, da pri pregledu lahko Komisija preuči možnost predložitve predlogov o gospodarskih instrumentih kot nadomestnih ali dopolnilnih ukrepov.

- This is another empty line.

2.3. Spremenjeni predlog

V skladu s členom 250(2) Pogodbe ES Komisija spremeni svoj predlog, kot je določeno zgoraj.

[1] COM(2002) 595 konč. 2002/0259 (COD)